Üleülikooliliste koostöölepingute raames saavad vahetusüliõpilaseks kandideerida enamasti kõikide erialade ja õppeastmete üliõpilased. Tuleb siiski silmas pidada, et partnerülikool võib selles osas piiranguid seada - näiteks ei võeta  mitmes ülikoolis vahetusüliõpilasi arstiteaduse erialadele. Täpsemat infot selle kohta leiab konkreetsest konkursikuulutustest. Vahetusüliõpilasena saab partnerülikoolis õppida 1-2 semestrit. Oluline on meeles pidada, et vahetusüliõpilasena välismaal õppides peab üliõpilane olema Tartu Ülikooli üliõpilaste nimekirjas terve välismaal õppimise perioodi.